**DĖL IKIMOKYKLINIO UGDYMO GRUPĖS STEIGIMO**

**ROKIŠKIO R. JUODUPĖS LOPŠELYJE-DARŽELYJE**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos 6 straipsnio 8 punktu, Lietuvos Respublikos švietimo įstatymo 58 straipsnio 1 dalies 3 punktu ir atsižvelgdama į Rokiškio r. Juodupės lopšelio-darželio direktoriaus 2020-01-02 prašymą Nr. R3-1 „Dėl naujos ikimokyklinio amžiaus vaikų grupės komplektavimo“, Rokiškio rajono savivaldybės taryba n u s p r e n d ž i a:

1. Įsteigti nuo 2020 m. vasario 1 d. iki 2020 m. birželio 30 d. Juodupės lopšelyje-darželyje 10 val. per dieną darbo trukmės ikimokyklinio ugdymo grupę.

2. Patvirtinti:

2.1. ikimokyklinio ugdymo mokytojo 1,5 pareigybės;

2.2. auklėtojo padėjėjo 1,0 pareigybė.

3. Įpareigoti Juodupės lopšelio-darželio direktorių vadovautis Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 „Dėl Lietuvos Respublikos sveikatos apsaugos ministro 2010 m. balandžio 22 d. įsakymo Nr. V-313 „Dėl Lietuvos Respublikos higienos normų HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“ pakeitimo“.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

**TEIKIAMO SPRENDIMO PROJEKTO „DĖL IKIMOKYKLINIO UGDYMO GRUPĖS STEIGIMO ROKIŠKIO R. JUODUPĖS LOPŠELYJE-DARŽELYJE“**

**AIŠKINAMASIS RAŠTAS**

2020 m. sausio 31 d.

Rokiškis

**Parengto sprendimo projekto tikslai ir uždaviniai.** Sprendimo projekto tikslas ir uždaviniai – įsteigti ikimokyklinio ugdymo grupę Juodupės lopšelyje-darželyje, papildomai skiriant ikimokyklinio ugdymo mokytojo 1,5 pareigybės ir auklėtojo padėjėjo 1,0 pareigybė.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas 6 str. 8 punktas nurodo, kad savarankiška savivaldybės funkcija yra ikimokyklinio ugdymo organizavimas; Švietimo įstatymo 58 straipsnio 1 dalies 3 punktas nurodo, kad savivaldybės atstovaujamoji institucija formuoja ikimokyklinio, priešmokyklinio, pradinio, pagrindinio ugdymo programas teikiančių mokyklų tinklą.

**Sprendimo projekto esmė.** Šiuo metu Juodupės lopšelyje-darželyje veikia 4 grupės. Kasmet yra ugdomi vaikai nuo 1,5 iki 6 metų amžiaus. Pagal higienos normų reikalavimus maksimalus vaikų skaičius ankstyvojo amžiaus grupėje – 15, ikimokyklinio / priešmokyklinio ugdymo grupėje – 20 vaikų.

2020 m. sausio 10 d. Juodupės lopšelyje-darželyje yra užregistruota 11 tėvų prašymų dėl vaikų, gimusių 2015-2018 metais, priėmimo į darželį nuo 2020 m. sausio mėnesio. Pageidaujančių lankyti nuo 2020-09-01 jau yra pateikti 5 prašymai.

 Vaikų skaičius grupėse 2020 m. sausio 10 d.:

|  |  |  |  |
| --- | --- | --- | --- |
| Ankstyvojo ugdymogrupė | Ikimokyklinio ugdymo grupė | Ikimokykliniougdymo grupė | Priešmokykliniougdymo grupė |
| 15 vaikų |  20 vaikų | 19 vaikų |  20 vaikų |

 Lėšų dėl patalpų įrengimo nereikėtų. Papildomai įstaiga iš savo lėšų įsigytų patalynės, baldų.

**Galimos pasekmės, priėmus siūlomą tarybos sprendimo projektą:**

**teigiamos** – sudaryta galimybė visiems pageidaujantiems vaikams nuo 2020 m. vasario mėnesio lankyti Juodupės l.-d. nepažeidžiant higienos normų reikalavimų;

**neigiamos** – nenumatyta.

**Kokia sprendimo nauda Rokiškio rajono gyventojams.** Juodupės seniūnijos gyventojams, auginantiems ikimokyklinio amžiaus vaikus, bus sudaryta galimybė jų vaikams lankyti darželį o tėvams įsidarbinti.

**Finansavimo šaltiniai ir lėšų poreikis**.

Reikalingos papildomos lėšos ikimokyklinio ugdymo mokytojo 1,5 pareigybės įsteigti ir 1,0 pareigybei auklėtojo padėjėjo.

 Lėšų poreikis 1 mėn. ir 5 mėn. nurodytas lentelėje:

|  |  |  |  |
| --- | --- | --- | --- |
|  | D. užmokestis | Sodra | **Viso** |
| Ikimokyklinio ugdymo mokytojas (1 mėn.) | 1510 | 22 | **1532** |
| Auklėtojo padėjėjas (1 mėn.) | 718 | 11 | **729** |
| **Iš viso 5 mėn.** lėšos (eurais) | 11140 | 165 | **11305** |

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė